el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el fr el fr el el en el el el el el es el en el el el el el el el el el el el en el el el el el el el el el el en el el el el el el el el el el el el el el el el el el el el el el el el el el el el el el el el el el el el en el el en en en el el en ro es zh sv en el el da hbs_lat it ja fr en el el nb zh nb zh de en el el nb zh ur zh de sv el el en zh nl zh fr en el el sv zh it zh fr en el el fa fa fa fa el el el el el el el el el el el el el el el el el el el el el el el el el el el el el el el el el el el el el el en el en el el el el el el el el el el el el el en el el el el el el en el en el el el en el el el en el el en it el el el el el el el el el el el en el el el el el el el el el el el el
Το Once Upon a Time είναι αμερικάνικη δραματική τηλεοπτική σειρά φαντασίας, η οποία ξεκίνησε να προβάλλεται στις 23 Οκτωβρίου 2011 στο ABC και ολοκληρώθηκε στις 18 Μαΐου 2018. Οι πρώτοι έξι κύκλοι τοποθετούνται κυρίως σε μια φανταστική, παραθαλάσσια πόλη, το Στόρυμπρουκ, στο Μέιν, με τον χαρακτήρα της Έμμα Σουάν να εμφανίζεται ως η βασική πρωταγωνίστρια. Ο έβδομος και τελευταίος κύκλος λαμβάνει χώρα σε μια γειτονιά του Σιάτλ της πολιτείας Ουάσινγκτον με το όνομα Χαϊπέριον Χάιτς, με μια καινούρια εντελώς ιστορία και βασικό πρωταγωνιστή τον γιο της Σουάν, Χένρι Μιλς. Η σειρά δανείζεται στοιχεία και χαρακτήρες από τις ταινίες και σειρές της Disney, καθώς και από τη δημοφιλή Δυτική λογοτεχνία, τη λαογραφία και τα παραμύθια.
23 Οκτωβρίου 2011– 18 Μαΐου 2018
Η σειρά Once Upon a Time δημιουργήθηκε από τους δημιουργούς της σειράς Οι Αγνοούμενοι και της ταινίας Tron: Legacy, Έντουαρντ Κίτσις και Άνταμ Χόρογουιτς. Μια σειρά spin-off με τον τίτλο Once Upon a Time in Wonderland, αποτελούμενη από 13 επεισόδια και με βασική πρωταγωνίστρια την Αλίκη από τη Χώρα των Θαυμάτων, έκανε πρεμιέρα στις 10 Οκτωβρίου 2013 και ολοκληρώθηκε στις 3 Απριλίου του ίδιου έτους.
Η σειρά λαμβάνει χώρα στην φανταστική παραθαλάσσια πόλη του Στόρυμπρουκ, στο Μέιν, της οποίας πόλης οι κάτοικοι είναι στην πραγματικότητα χαρακτήρες από διάφορα παραμύθια και άλλες ιστορίες που μεταφέρθηκαν στον "πραγματικό κόσμο" με κλεμμένες αναμνήσεις για τις πραγματικές τους ταυτότητας από την Κακιά Βασίλισσα Ρετζίνα (Λάνα Παρίγια), που χρησιμοποίησε μία πανίσχυρη κατάρα που έλαβε από τον Ραμπλστίλτσκιν (Ρόμπερτ Κάρλαϋλ). Οι κάτοικοι του Στόρυμπρουκ, όπου η Ρετζίνα είναι δήμαρχος, ζούσαν εδώ και 28 χρόνια απαράλλακτης καθημερινότητας, χωρίς συνείδηση του χρόνου και του γήρατος. Η μοναδική ελπίδα της πόλης βρίσκεται στα χέρια μίας κυνηγού επικηρυγμένων ονόματι Έμμα Σουάν (Τζένιφερ Μόρισον), που είναι κόρη τής Χιονάτης (Τζίνιφερ Γκούντγουιν) και του Μαγευτικού Πρίγκιπα (Τζος Ντάλλας), η οποία μεταφέρθηκε από το Μαγεμένο Δάσος (το αλλιώς ονομαζόμενο Misthaven) στον πραγματικό κόσμο, ούσα νεογνό, πριν ακόμα χτυπήσει η κατάρα. Έτσι, είναι το μόνο άτομο που μπορεί να σπάσει την κατάρα και να επαναφέρει τις μνήμες όλων των χαρακτήρων. Την βοηθάει σε αυτό ο γιος της, ο Χένρυ, (Τζάρεντ Σ. Γκίλμορ), με τον οποίο επανασυνδέεται μετά από χρόνια που τον είχε δώσει για υιοθεσία στη γέννα της. Το βιβλίο παραμυθιών Once Upon a Time που κρατάει έχει φυλαγμένο το κλειδί, που θα σπάσει αυτή την κατάρα. Ο Χένρι είναι επίσης και ο υιοθετημένος γιος τής Ρετζίνα, προσδίδοντας στις δύο γυναίκες μία σχέση κοινού ενδιαφέροντος αλλά και αψιμαχιών.
Τα επεισόδια συνήθως έχουν ένα μέρος που αναλύει τις περασμένες ζωές των χαρακτήρων, συνθέτοντας το παζλ σχετικά με τους χαρακτήρες και την σύνδεσή τους με τα γεγονότα πριν την κατάρα και των συνεπειών της. Το άλλο μέρος, το παρόν, ακολουθεί παρόμοιο μοτίβο με διαφορετικό αποτέλεσμα και επίσης προσφέρει παρόμοιες πληροφορίες.
Κύριο λήμμα: Once Upon a Time (1ος κύκλος)
Ο πρώτος κύκλος του Once Upon a Time έκανε πρεμιέρα στις 23 Οκτωβρίου του 2011. Η περίοδος αυτή ξεκινά με την Ρεγγίνα να διακόπτει τον γάμο τής Χιονάτης και του Μαγευτικού Πρίγκιπα, για να ανακοινώσει ότι θα ρίξει μία κατάρα σε όλους που θα τους καταστήσει δυστυχισμένους και μόνο αυτή θα έχει το αίσιο τέλος. Η πλειοψηφία των χαρακτήρων των παραμυθιών μεταφέρονται στο Στόρυμπρουκ, όπου έχουν χάσει κάθε πραγματική ανάμνηση και ταυτότητα. Στα 28α γενέθλιά της, η Έμμα, κόρη της Χιονάτης και του Πρίγκιπα, οδηγείται στο Στόρυμπρουκ από τον βιολογικό γιo της, Χένρυ Μιλς, υπό την ελπίδα να σπάσει την κατάρα τής θετής του μητέρας, της Κακιάς Βασίλισσας Ρετζίνα.
Ο δεύτερος κύκλος επιβεβαιώθηκε στις 10 Μαΐου 2012 και έκανε πρεμιέρα στις 30 Σεπτεμβρίου του 2012.[1] Παρ'όλο που η Έμμα έχει σπάσει την κατάρα, οι χαρακτήρες δεν επιστρέφουν στον κόσμο των παραμυθιών, και πρέπει να ανταποκριθούν στις διπλές τους ταυτότητες. Με την είσοδο της μαγείας στο Στόρυμπρουκ από τον Κύριο Γκόλντ, οι μοίρες των δύο κόσμων μπλέκονται και νέες απειλές έρχονται με την μορφή τού Κάπτεν Χουκ (Κόλιν Ο' Ντόναχιου), και της μητέρας της Ρεγγίνας, την Κόρα (Μπάρμπαρα Χέρσεϊ), επίσης γνωστή και ως Ντάμα Κούπα, και οι δολοπλόκοι δράστες που έχουν σκοπό τους την καταστροφή της μαγείας.
Ο τρίτος κύκλος ανακοινώθηκε στις 10 Μαΐου του 2013 και έκανε πρεμιέρα στις 29 Σεπτεμβρίου του 2013. Ήταν χωρισμένος σε δύο μέρη, με τα πρώτα ένδεκα επεισόδια να τρέχουν από Σεπτέμβρη ως Δεκέμβρη του 2013 και το άλλο μισό από τον Μάρτιο ως τον Μάιο τού 2014. Στο πρώτο μέρος οι βασικοί χαρακτήρες ταξιδεύουν στην Χώρα τού Ποτέ για να σώσουν τον Χένρυ, τον οποίο έχει απαγάγει Πήτερ Παν (Ρόμπι Κέυ) ως μέρος τού σχεδίου του να αποκτήσει την "Καρδιά τού πιο Πιστού". Η αυξανόμενη δυναμικά μάχη με τον Παν συνεχίζεται στο Στόρυμπρουκ, η οποίο καταλήγει στην τελειωτική λύση τής κατάρας. Όλοι οι χαρακτήρες επιστρέφουν στους πραγματικούς τους κόσμους, αφήνοντας την Έμμα και τον Χένρυ να δραπετεύσουν στην Νέα Υόρκη. Στο δεύτερος μέρος, οι χαρακτήρες επιστρέφουν μυστηριωδώς σε ένα αναγεννημένο Στόρυμπρουκ με όλες τις μνήμες τού τελευταίου χρόνου να έχουν σβηστεί, και την Κακιά Μάγισσα τής Δύσης (Ρεμπέκα Μάντερ) να εμφανίζεται με ένα σχέδιο να αλλάξει το παρελθόν. Η Έμμα και πάλι πρέπει να σώσει την οικογένειά της.
Κύριο λήμμα: Once Upon a Time (4ος κύκλος)
Ο τέταρτος κύκλος ανακοινώθηκε στις 8 Μαΐου τού 2014. Μία νέα ιστορία δημιουργήθηκε με στοιχεία από την ταινία Ψυχρά κι Ανάποδα  και αποκαλύφθηκε όταν τα γεγονότα τού ταξιδιού στον χρόνο που έλαβαν μέρος στο τέλος τού περασμένου κύκλου, καταλήγουν εξ αμελείας στην άφιξη της Έλσας (Τζωρτζίνα Χάιγκ)  από το Μαγεμένο Δάσος τού παρελθόντος στο παροντικό Στόρυμπρουκ. Καθώς ψάχνει για την αδελφή της Άννα (Ελίζαμπεθ Λάιλ) με την βοήθεια των βασικών χαρακτήρων, έρχεται αντιμέτωπη με τη Βασίλισσα του Χιονιού (Ελίζαμπεθ Μίτσελ) στο Στόρυμπρουκ.[2] Συγχρόνως, η Ρεγγίνα αναζητά τον Συγγραφέα τού βιβλίου Once Upon a Time  τού Χένρυ, ώστε να μπορέσει επί τέλους να έχει το δικό της αίσιο τέλος. Όμως, ο κος Γκολντ, με την βοήθεια τής Κρουέλλα Ντε Βιλ (Βικτώρια Σμέρφιτ), την Μαγκούφα (Κρίστιν Μπάουερ βαν Στράτεν) και την Ούρσουλα (Mέρριν Ντάντζεϋ), έχει τα δικά του σχέδια, για να ξαναγράψει τους κανόνες που κυβερνούν τις μοίρες ηρώων και κακών. Ο Χένρυ και η Έμμα τρέχουν, για να επαναφέρουν την πραγματικότητα και την αλήθεια, πριν η διαστρεβλωμένη εκδοχή αυτή γίνει μόνιμη. Όμως, το τίμημα οδηγεί στην απόλυτη αυτοθυσία.
Κύριο λήμμα: Once Upon a Time (5ος κύκλος)
Ο πέμπτος κύκλος ανακοινώθηκε στις 7 Μαΐου του 2015,[3] και πήρε ημερομηνία έναρξης την 27η Σεπτεμβρίου τού 2015. Ο κύκλος εξιστορείται την αναζήτηση των ηρώων για την ανεύρεση του Μάγου Μέρλιν, ώστε να ελευθερώσουν την Έμμα από τις δυνάμεις ενός αρχαίου σκότους και να το εξολοθρεύσουν μια για πάντα, πριν καταστρέψει όσα ξέρουν.
Κύριο λήμμα: Once Upon a Time (6ος κύκλος)
Ο τρίτος κύκλος ανακοινώθηκε στις 3 Μαρτίου του 2016 και έκανε πρεμιέρα στις 25 Σεπτεμβρίου του ίδιου έτους. Οι χαρακτήρες πρέπει να προστατεύσουν το Στόρυμπρουκ από την απειλή του κου Χάιντ και μία ελευθερωμένη Κακιά Βασίλισσα, ενώ η Έμμα μαθαίνει για τον Αλαντίν (Ντενίζ Ακντενίζ).[4]
Το Μάιο του 2017, η σειρά ανανεώθηκε για έβδομο κύκλο, ο οποίος θα κάνει πρεμιέρα στις 6 Οκτωβρίου του 2017 και θα αποτελείται από 22 επεισόδια.[5] Ο κύκλος θεωρείται χαλαρό reboot της σειράς.[6][7][8] Το σενάριο εξελίσσεται χρόνια μετά τον έκτο κύκλο και αφορά την Λούσι, η οποία ταξιδεύει στο Σιάτλ της Ουάσινγκτον μαζί με το βιβλίο της Once Upon a Time. Σκοπός της είναι να βρει τον πατέρα της, Χένρι Μιλς (Άντριου Τζ. Ουέστ), τον οποίο χρειάζεται η οικογένειά του.[9][10][11]
Τζίνιφερ Γκούντγουϊν ως Μαίρη Μάργκαρετ Μπλάνσαρντ / Χιονάτη[21]
Τζένιφερ Μόρισον ως Έμμα Σουάν / Μαύρος Κύκνος[21][22]
Λάνα Παρίγια ως Ρετζίνα Μιλς / Κακιά Βασίλισσα[21][23]
Τζος Ντάλας ως Ντέιβιντ Νόλαν / Βοσκός / Πρίγκιπας του Παραμυθιού (βασικός στους κύκλους 1-6)[21][24]
Τζάρεντ Σ. Γκίλμορ ως Χένρυ Μιλς[24][25]
Ραφαέλ Σμπαρτζ ως Δρ. Άρτσιμπαλ "Άρτσι" Χόππερ / Τζίμινυ Κρίκετ (βασικός στον κύκλο 1, διερχόμενος στους κύκλους 2-3, φιλική συμμετοχή στον 4)
Τζέιμι Ντόρναν ως Σερίφης Γκράχαμ / Κυνηγός (βασικός στον 1° κύκλο, φιλική συμμετοχή στον 2)
Ρόμπερτ Καρλάιλ ως Κύριος Γκόλντ / Ραμπλστίλτσκιν / Τέρας / Κροκόδειλος[21]
Έιον Μπέιλυ ως Αύγουστος Μπουθ / Πινόκιο (βασικός στον 1° κύκλο, φιλική συμμετοχή στον 2° κύκλο, διερχόμενος ρόλος στον 4)
Έμιλι ντε Ραβίν ως Μπελ / Λέισι (διερχόμενος ρόλος στον 1° κύκλο, βασικός ρόλος στους 2-6)[21][26][27]
Μέγκαν Όρυ ως Ρούμπι / Κοκκινοσκουφίτσα / Λύκος (διερχόμενος ρόλος στους κύκλους 1,3, 5[28] βασικός ρόλος στον 5)
Κόλιν Ο’ Ντόνοχιου ως Κάπτεν Κίλλιαν "Χουκ" Τζόουνς (βασικός από τον κύκλο 2 και εφεξής)[21]
Μάικλ Ρέιμοντ-Τζέιμς ως Νιλ Κάσσιντυ / Μπέλφαϊρ (διερχόμενος στους κύκλους 2 και 5, βασικός στον 3)
Μάικλ Σόκα ως  Γουίλ Σκάρλετ / Βαλές Κούπα / Λευκός Βασιλιάς (βασικός στον 4)
Ρεμπέκα Μάντερ ως Ζελίνα / η Κακιά Μάγισσα της Δύσης (διερχόμενος ρόλος για τους κύκλους 3-4, βασικός ρόλος στον 5)[21][29]
Σον Μαγκουάιρ ως Ρομπέν των Δασών (διερχόμενος ρόλος για τους κύκλους 3-4, βασικός για τον 5)[21][29]
Οι Άνταμ Χόρογουιτς και Έντουαρντ Κίτσις συνέλαβαν την ιδέα του Once Upon a Time το 2004, πριν λάβουν μέρος στην συγγραφική ομάδα της σειράς Οι Αγνοούμενοι, αλλά ήθελαν να περιμένουν μέχρι να ολοκληρωθεί η σειρά, ώστε να επικεντρωθούν σε αυτό το έργο.[30] Οι δημιουργοί μόλις είχαν ολοκληρώσει την δουλειά τους στο Felicity (2002), μέσα από το οποίο κατάλαβαν τί τους αρέσει πραγματικά σε μία ιστορία: το μυστήριο και ο ενθουσιασμός για την εξερεύνηση πολλών διαφορετικών κόσμων.[31] Παρουσίασαν την σύνοψη του πιλότου σε τηλεοπτικά δίκτυα, τα οποία αρνήθηκαν να αναλάβουν την παραγωγή της σειράς, λόγω του ότι επρόκειτο για έργο στο οποίο θα συμμετείχαν νεράιδες, ξωτικά και άλλα φανταστικά πλάσματα.[32]
Οι δυο τους έμαθαν, από τον χρόνο που πέρασαν στην σειρά Οι Αγνοούμενοι, το πώς να δουν την ιστορία με διαφορετική οπτική[32] και πως "ο χαρακτήρας πρέπει να επισκιάσει την μυθολογία".[33] Συγκεκριμένα, δήλωσαν ότι οι τηλεθεατές πρέπει να δουν το κενό στην καρδιά των χαρακτήρων και να νοιαστούν γι' αυτούς, και ότι για αυτούς "είχε να κάνει με την πορεία των χαρακτήρων και να δούμε τι έχασαν από τις ζωές τους, ερχόμενοι στο Στόρυμπρουκ".[34]
Αν και υπήρξαν συγκρίσεις με τους Αγνοούμενους, οι σεναριογράφοι ήθελαν να είναι διαφορετικές σειρές.[32] Για αυτούς η διαφορά ήταν ότι το Once Upon a Time έχει να κάνει με την ελπίδα.[35] Ο συνδημιουργός των Αγνοούμενων Ντέιμον Λίντελοφ βοήθησε στην ανάπτυξη της σειράς ως σύμβουλος και, παρόλο που δεν αναγράφεται στους τίτλους της σειράς, αποκαλείται ως ο "νονός" της σειράς από τους Κίτσις και Χόρογουιτς.[36][37]
Για να διαφοροποιήσουν την πλοκή από τα όσα ήδη γνωρίζει το κοινό, οι σεναριογράφοι αποφάσισαν να ξεκινήσουν την πλοκή με το κλασικό τέλος του παραμυθιού της Χιονάτης. Δόθηκε μεγάλη έμφαση σε θέματα που αφορούν την οικογένεια και την μητρότητα, σε αντίθεση με την επικέντρωση των Αγνοούμενων στην πατρότητα.[32] Οι δημιουργοί ήθελαν να γράψουν δυναμικούς γυναικείους χαρακτήρες, αντί νεαρών γυναικών σε κίνδυνο.[32] Ο Χόρογουιτς δήλωσε ότι επιθυμία τους ήταν να προσεγγίσουν κάθε χαρακτήρα, αρσενικό και θηλυκό, με τον ίδιο τρόπο, δηλαδή με το να κάνουν αυτά τα είδωλα αληθινά και γνώριμα.[32]
Ο πιλότος ήταν "ένα πολύ παραπλανητικό πρότυπο για το τί είναι θα ήταν η σειρά".[31] Ο Κίτσις επιβεβαίωσε ότι κάθε εβδομάδα θα περιείχε αναδρομές ανάμεσα στους δύο κόσμους,[33] καθώς αγαπά "την ιδέα του μπρος-πίσω και της πληροφόρησης του τι λείπει από την ζωή τού χαρακτήρα".[38] Η επιθυμία των σεναριογράφων να παρουσιάσουν μία μείξη πολλών μικρών χαρακτήρων φαίνεται σε μία σκηνή τού πιλοτικού επεισοδίου, στο οποίο παρουσιάζεται το συμβούλιο με τον Τζεπέττο, τον Πινόκιο και τον Γκρινιάρη. Ο Χόρογουιτς ανέφερε σχετικά: "Ένα από τα διασκεδαστικά πράγματα για εμάς που κάνουμε αυτές τις ιστορίες, είναι το να σκεφτόμαστε τρόπους με τους οποίους αυτοί οι διαφορετικοί χαρακτήρες μπορούν να αλληλεπιδράσουν, όπως ποτέ πριν δεν αλληλεπίδρασαν.[32] Από τότε, οι δημιουργοί έχουν προσθέτει κι άλλα στοιχεία, δεδομένων των δεσμών που έχουν με την Ντίσνεϋ, και έχουν καταφέρει να επεκτείνουν το σύμπαν με πιο πρόσφατο υλικό, αφήνοντας υπονοούμενα για πράγματα που ίσως παρουσιαστούν αργότερα και δίνοντας σάρκα σε χαρακτήρες όπως η Μέριντα από το Brave και χαρακτήρες του Ψυχρά κι Ανάποδα.[39] Ο τρίτος κύκλος έδωσε την Έλσα στα τελευταία λεπτά, καθώς και στην διάρκεια όλου του πρώτου μισού τού 4ου κύκλου, ενώ το δεύτερο μισό έφερε και την Κρουέλα, μαζί με την Ούρσουλα και την Μαγκούφα. Ο πέμπτος κύκλος παρουσιάζει τον Μάγο Μέρλιν και το σύμπαν του Βασιλιά Αρθούρου και του Εξκάλιμπερ.
Το 2013, η εταιρεία Hyperion Books της Disney εξέδωσε το βιβλίο Ξανά Ζωντανοί της Οντέτ Μπιν, μία διηγηματική μορφή των ιστοριών τού πρώτου κύκλου, επεκταμένου σε νέες προοπτικές. Η διήγηση είναι από την οπτική πλευρά της Έμμα Σουαν στο Στόρυμπρουκ και από την Χιονάτη στο Μαγεμένο Δάσος. Το διήγημα κυκλοφόρησε στις 28 Απριλίου του 2013 ως ηλεκτρονικό βιβλίο και στις 7 Μαΐου του ίδιου έτους σε έντυπη μορφή.[40]
Ένα κόμικ, με τον τίτλο Once Upon a Time: Shadow of the Queen κυκλοφόρησε στις 4 Σεπτεμβρίου του 2013 και σε ψηφιακή και σε έντυπη μορφή. Η ιστορία γράφηκε από τον Νταν Τόμσεν και την Κορίννα Μπέκο, με εικονογράφηση των Νίμιτ Μαλάβια, Βασίλη Λώλου, Μάικ Ντελ Μούντο, Στέφανι Χανς και Μάικ Χέντερσον. Το Shadow of the Queen αναλύει το τι συνέβη αφού η Βασίλισσα παίρνει την καρδιά τού Κυνηγού. Τον αναγκάζει να διαπράττει το κακό και να αιχμαλωτίσει την Χιονάτη και πάλι. Ο Κυνηγός αντιμετωπίζει το παρελθόν του και συναντά ακόμα την Κοκκινοσκουφίτσα, η οποία προσπαθεί να έρθει σε ισορροπία με το τερατώδες άλλο εγώ της. Μαζί, ενώνονται σε μία ομάδα σωτηρίας της Χιονάτης, πριν να είναι πολύ αργά.[41]
Στις 14 Απριλίου 2014, μία συνέχεια τού πρώτου κόμικ κυκλοφόρησε με τον τίτλο Once Upon a Time: Out of the Past.[42]
Τον Φεβρουάριο του 2013, οι Κίτσις και Χόρογουιτς, μαζί με τους παραγωγούς Ζακ Έστριν και Τζέην Έσπενσον, ανέπτυξαν μία σειρά παρακλάδι επικεντρωμένη στην Χώρα των Θαυμάτων τού Λούις Κάρολ.[43] Η σειρά ονομάστηκε Once Upon a Time in Wonderland. Μία μικρή παρουσίαση ξεκίνησε να μαγνητοσκοπείται τον Απρίλιο του 2013 και ο πιλότος γυρίστηκε τέλη Ιουλίου με Αυγούστου τού ίδιου έτους.[44] Στις 10 Μαΐου του 2013, το ABC ανακοίνωσε ότι είχε εγκρίνει την σειρά-παρακλάδι και στις 14 Μαΐου του 2013 ότι θα προβαλλόταν Τρίτες βράδυ, αντί να συμπληρώσει το κενό των Χριστουγέννων της πρωτότυπης σειράς, όπως αρχικά είχε προγραμματιστεί.[45] Η σειρά έκανε πρεμιέρα στις 10 Οκτωβρίου του 2013 αλλά ακυρώθηκε[46] μετά από έναν κύκλο δεκατριών επεισοδίων που έτρεξαν ως τις 3 Απριλίου του 2014.[47]
↑ «Breaking News - ABC Announces Fall Premiere and Season Premiere Dates for 2012-13 Season | TheFutonCritic.com». www.thefutoncritic.com. Ανακτήθηκε στις 3 Σεπτεμβρίου 2017.
↑ «39 burning/freezing questions about [SPOILER] on 'Once Upon a Time'». EW.com. 11 Μαΐου 2014. Ανακτήθηκε στις 3 Σεπτεμβρίου 2017.
↑ Mitovich, Matt Webb· Mitovich, Matt Webb (8 Μαΐου 2015). «ABC's Once Upon a Time Renewed for Season 5». TVLine. Ανακτήθηκε στις 3 Σεπτεμβρίου 2017.
↑ «Once Upon a Time Season 6 Premiere Date Announced | Once Upon A Time». ABC. Αρχειοθετήθηκε από το πρωτότυπο στις 7 Νοεμβρίου 2016. Ανακτήθηκε στις 16 Νοεμβρίου 2016.
↑ «'Once Upon a Time' Renewed for Season 7 at ABC» (στα αγγλικά). The Hollywood Reporter. http://www.hollywoodreporter.com/live-feed/once-a-time-renewed-season-7-at-abc-997815. Ανακτήθηκε στις 2017-09-03.
↑ Andreeva, Nellie (2017-05-08). «‘Once Upon A Time’: Jennifer Morrison Exits, Others Near Deals For Season 7» (στα αγγλικά). Deadline. http://deadline.com/2017/05/once-upon-a-time-jennifer-morrison-exit-series-regular-season-7-lana-parrilla-robert-carlyle-1202086200/. Ανακτήθηκε στις 2017-09-03.
↑ «Jennifer Morrison». www.facebook.com. Ανακτήθηκε στις 3 Σεπτεμβρίου 2017.
↑ «'Once Upon a Time': Ginnifer Goodwin, Josh Dallas, Emilie de Ravin, and Jared Gilmore Exit» (στα αγγλικά). EW.com. 2017-05-12. http://ew.com/tv/2017/05/12/once-upon-time-ginnifer-goodwin-josh-dallas-emilie-de-ravin-jared-gilmore-exit/. Ανακτήθηκε στις 2017-09-03.
↑ Mitovich, Matt Webb· Mitovich, Matt Webb (8 Μαρτίου 2017). «Once Upon a Time Casts Walking Dead Alum Andrew J. West in Finale Mystery Role, Possible Season 7 Regular». TVLine. Ανακτήθηκε στις 3 Σεπτεμβρίου 2017.
↑ «'Once Upon a Time' Adds 'Jane the Virgin' Star in Mystery Role» (στα αγγλικά). EW.com. 2017-03-09. http://ew.com/tv/2017/03/09/once-upon-time-alison-fernandez/. Ανακτήθηκε στις 2017-09-03.
↑ «'Once Upon a Time' Reveals New Details on Season 7» (στα αγγλικά). EW.com. 2017-05-16. http://ew.com/tv/2017/05/16/once-upon-time-season-7-spoilers/. Ανακτήθηκε στις 2017-09-03.
↑ «Complete List Of 2011-12 Season TV Show Viewership: 'Sunday Night Football' Tops, Followed By 'American Idol,' 'NCIS' & 'Dancing With The Stars'». TV By The Numbers. 24 Μαΐου 2012. Αρχειοθετήθηκε από το πρωτότυπο στις 15 Ιουλίου 2017. Ανακτήθηκε στις 8 Ιουνίου 2018.
↑ «Complete List Of 2011-12 Season TV Show Ratings: 'Sunday Night Football' Tops, Followed By 'American Idol,' 'The Voice' & 'Modern Family'». TV By The Numbers. 24 Μαΐου 2012. Αρχειοθετήθηκε από το πρωτότυπο στις 21 Νοεμβρίου 2016. Ανακτήθηκε στις 8 Ιουνίου 2018.
↑ Patten, Dominic (23 Μαΐου 2013). «Full 2012-2013 TV Season Series Rankings». Deadline. http://www.deadline.com/2013/05/tv-season-series-rankings-2013-full-list/. Ανακτήθηκε στις 8 Ιουνίου 2018.
↑ «Complete List Of 2012-13 Season TV Show Ratings: 'Sunday Night Football' Tops, Followed By 'The Big Bang Theory,' 'The Voice' & 'Modern Family'». TV By The Numbers. 29 Μαΐου 2013. Αρχειοθετήθηκε από το πρωτότυπο στις 24 Οκτωβρίου 2016. Ανακτήθηκε στις 8 Ιουνίου 2018.
↑ Team, The Deadline (22 Μαΐου 2014). «Full 2013-2014 TV Season Series Rankings» (στα αγγλικά). Deadline. http://www.deadline.com/2014/05/tv-season-series-rankings-2013-full-list-2. Ανακτήθηκε στις 8 Ιουνίου 2018.
↑ Rice, Lynette (20 Μαΐου 2014). «Top 50 broadcast TV shows of 2013-14». Entertainment Weekly. http://www.ew.com/article/2014/05/20/top-50-broadcast-tv-shows-of-2013-14. Ανακτήθηκε στις 8 Ιουνίου 2018.
↑ 18,0 18,1 de Moraes, Lisa (21 Μαΐου 2015). «Full 2014-15 TV Season Series Rankings: Football & 'Empire' Ruled». Deadline Hollywood. Αρχειοθετήθηκε από το πρωτότυπο στις 22 Μαΐου 2015. Ανακτήθηκε στις 8 Ιουνίου 2018.
↑ 19,0 19,1 de Moraes, Lisa (26 Μαΐου 2016). «Full 2015-16 TV Season Series Rankings: 'Blindspot', 'Life In Pieces' & 'Quantico' Lead Newcomers». Deadline Hollywood. Ανακτήθηκε στις 8 Ιουνίου 2018.
↑ 20,0 20,1 de Moraes, Lisa (25 Μαΐου 2017). «Final 2016-17 TV Rankings: 'Sunday Night Football' Winning Streak Continues». Deadline Hollywood. Ανακτήθηκε στις 8 Ιουνίου 2018.
↑ 21,0 21,1 21,2 21,3 21,4 21,5 21,6 21,7 21,8 Ratcliffe, Amy (11 Ιουλίου 2015). «Comic-Con: Once Upon a Time Talks Dark Swan and Merida for Season 5». IGN (στα Αγγλικά). Ανακτήθηκε στις 3 Σεπτεμβρίου 2017.
↑ J.Paclibar (2015-06-22). «Once Upon a Time season 5 news: Jennifer Morrison is looking forward to playing Dark Emma; Casting call out for Rumplestilskin's mother - Vine Report» (στα αγγλικά). Vine Report. Αρχειοθετήθηκε από το πρωτότυπο στις 2021-01-18. https://web.archive.org/web/20210118013149/https://www.vinereport.com/article/once.upon.a.time.season.5.news.jennifer.morrison.hits.the.books.to.prepare.for.dark.emma.role.casting.call.out.for.rumplestilskins.mother/1066.htm. Ανακτήθηκε στις 2017-09-03.
↑ Parrilla, Lana (7 Ιουλίου 2015). «We're baaaaaack!!! ... #OnceIsBack #Season5 #OnceUponATimepic.twitter.com/UH9J46XujX». @LanaParrilla. Ανακτήθηκε στις 3 Σεπτεμβρίου 2017.
↑ 24,0 24,1 Mitovich, Matt Webb· Mitovich, Matt Webb (12 Μαΐου 2017). «Once Upon a Time Bosses Confirm Six Total Exits: 'We Fervently Believe It Won't Be the Last We See of Them'». TVLine. Ανακτήθηκε στις 3 Σεπτεμβρίου 2017.
↑ «Listings | TheFutonCritic.com - The Web's Best Television Resource». www.thefutoncritic.com. Ανακτήθηκε στις 3 Σεπτεμβρίου 2017.
↑ Mitovich, Matt Webb· Mitovich, Matt Webb (12 Μαΐου 2017). «Once Upon a Time Bosses Confirm Six Total Exits: 'We Fervently Believe It Won't Be the Last We See of Them'». TVLine. Ανακτήθηκε στις 3 Σεπτεμβρίου 2017.
↑ Horowitz, Adam (10 Ιουνίου 2015). «@swansrogers yes». @AdamHorowitzLA. Ανακτήθηκε στις 3 Σεπτεμβρίου 2017.
↑ Mitovich, Matt Webb· Mitovich, Matt Webb (8 Σεπτεμβρίου 2015). «Once Upon a Time: Meghan Ory to Return as Ruby in Season 5». TVLine. Ανακτήθηκε στις 3 Σεπτεμβρίου 2017.
↑ 29,0 29,1 Webb Mitovich, Matt (June 9, 2015). «Once Upon a Time Ups Sean Maguire, Rebecca Mader to Series Regulars». TVLine. http://tvline.com/2015/06/09/once-upon-a-time-season-5-maguire-mader-series-regulars/. Ανακτήθηκε στις June 9, 2015.
↑ Levine, Stuart (2010-10-28). «EXCLUSIVE: ‘Lost’ exec producers Horowitz, Kitsis sell pilot to ABC» (στα αγγλικά). Variety. Αρχειοθετήθηκε από το πρωτότυπο στις 2011-06-24. https://web.archive.org/web/20110624022220/http://weblogs.variety.com/on_the_air/2010/10/exclusive-lost-exec-producers-horowitz-kitsis-sell-pilot-to-abc.html. Ανακτήθηκε στις 2017-09-03.
↑ 31,0 31,1 «Co-Creator/Executive Producer Adam Horowitz ONCE UPON A TIME Interview» (στα αγγλικά). Collider. 2011-10-23. http://collider.com/adam-horowitz-once-upon-a-time-interview/121906/. Ανακτήθηκε στις 2017-09-03.
↑ 32,0 32,1 32,2 32,3 32,4 32,5 32,6 Campbell, Josie (25 Αυγούστου 2011). «Lost's Kitsis, Horowitz Start At The Beginning With Once Upon A Time». CBR. Ανακτήθηκε στις 3 Σεπτεμβρίου 2017.
↑ 33,0 33,1 Keily, Karl (15 Οκτωβρίου 2011). «NYCC | Once Upon a Time Pilot Screening and Panel». CBR. Ανακτήθηκε στις 3 Σεπτεμβρίου 2017.
↑ Phegley, Kiel (16 Δεκεμβρίου 2011). «Once Upon a Time Creators Talk Willingham, Lindelof and Icons». Comic Book Resources. Αρχειοθετήθηκε από το πρωτότυπο στις 7 Ιανουαρίου 2012. Ανακτήθηκε στις 3 Ιανουαρίου 2012.
↑ Hale-Stern, Kaila. «On the TV show Once Upon a Time, all of your favorite fairy tale characters are trapped in Maine» (στα αγγλικά). io9. http://io9.com/5850277/in-once-upon-a-time-all-of-your-favorite-fairy-tale-characters-are-trapped-in-maine. Ανακτήθηκε στις 2017-09-03.
↑ Goldman, Eric (1 Φεβρουαρίου 2011). «Lost Writers' Once Upon a Time Among ABC Pilot Orders». IGN (στα Αγγλικά). Ανακτήθηκε στις 3 Σεπτεμβρίου 2017.
↑ Melrose, Kevin (7 Μαρτίου 2011). «Robert Carlyle Is Rumpelstiltskin In ABC's Once Upon A Time». CBR. Ανακτήθηκε στις 3 Σεπτεμβρίου 2017.
↑ Mitovich, Megan Masters,Matt Webb· Mitovich, Megan Masters, Matt Webb (7 Αυγούστου 2011). «Real Truths Behind ABC's Once Upon a Time (Including That Pesky Fables Comparison)». TVLine. Ανακτήθηκε στις 3 Σεπτεμβρίου 2017.
↑ «Frozen Princesses May Come to ABC: Our Dream Cast» (στα αγγλικά). E! Online. http://www.eonline.com/news/517990/once-upon-a-time-bosses-want-to-do-frozen-and-brave-princesses-and-here-s-who-should-play-them. Ανακτήθηκε στις 2017-09-03.
↑ «'Once Upon a Time' launching a novel -- EXCLUSIVE». EW.com. 18 Μαρτίου 2013. Ανακτήθηκε στις 3 Σεπτεμβρίου 2017.
↑ «Marvel Plans A Once Upon A Time Original Graphic Novel». www.ksitetv.com (στα Αγγλικά). Ανακτήθηκε στις 3 Σεπτεμβρίου 2017.
↑ Vazquez, Kalinda· Bechko, Corinna (14 Απριλίου 2015). Once Upon a Time: Out of the Past. New York: Marvel. ISBN 9780785191162.
↑ «'Once Upon a Time' Spinoff 'Wonderland' Casts Its Alice» (στα αγγλικά). The Hollywood Reporter. http://www.hollywoodreporter.com/live-feed/once-a-time-spin-off-wonderland-alice-431653. Ανακτήθηκε στις 2017-09-03.
↑ «ABC 2013-14 Primetime Schedule: 'Marvel's Agents of S.H.I.E.L.D.' on Tuesday, 'Revenge' Sticks With Sunday, 'Once Upon a Time' Spinoff on Thursday, 'DWTS' Downsized & More». TV By The Numbers by zap2it.com. 14 Μαΐου 2013. Αρχειοθετήθηκε από το πρωτότυπο στις 9 Οκτωβρίου 2017. Ανακτήθηκε στις 3 Σεπτεμβρίου 2017.
↑ «It's Official: ABC's 'Once Upon a Time in Wonderland' Canceled» (στα αγγλικά). The Hollywood Reporter. http://www.hollywoodreporter.com/live-feed/once-a-time-wonderland-canceled-691915. Ανακτήθηκε στις 2017-09-03.
↑ «'Once Upon a Time in Wonderland' Canceled by ABC After One Season». TV By The Numbers by zap2it.com. 28 Μαρτίου 2014. Αρχειοθετήθηκε από το πρωτότυπο στις 1 Ιουλίου 2017. Ανακτήθηκε στις 3 Σεπτεμβρίου 2017.